خولی پاڵەوانەکانی ئەورووپا

خولی پاڵەوانەکانی ئەورووپا () پاڵەوانێتییەکی تۆپی پێی ئەورووپییە، ساڵانە لەلایەن یەکێتی تۆپی پێی ئەورووپا ڕێکدەخرێ، لە ساڵی ١٩٥٥–١٩٥٦ یەکەم وەرزی پاڵەوانێتییەکە ڕێکخرا کە یانەی ڕیاڵ مەدرید براوە بوو، یانەی پاریس سان جێرمانی فەڕەنسی لە ئێستادا براوەی ئەم پاڵەوانێتییە کاتێ بۆ یەکەم جار لە مێژووی خۆیدا لە یانەی ئینتەر میلانی ئیتاڵی بردەوە

ئەم پاڵەوانێتییە بەیەکێک لە گرنگترین ڕووداوە وەرزشییە جیھانییەکان دادەنرێت کە زیاتر لە ١٠٠ ملیۆن بینەر لەڕێگەی تەلەڤیزیۆنەوە تەماشای دەکەن، لەسەرەتادا ناوی فەرمی پاڵەوانێتییەکە جامی ئەورووپا بوو بەڵام لە ساڵی ١٩٩٢–١٩٩٣ دا دووبارە ناوەکەی گۆڕدرا بۆ خولی پاڵەوانەکانی ئەورووپا کە یانەی مارسیڵیای فەڕەنسی براوە بوو تێیدا، لەسەرەتای دامەزراندنیدا پاڵەوانێتییەکە لەسیستەمی دۆڕاندنێک بوو و تەنھا پاڵەوانەکانی خولە ناوخۆیییەکانی وڵاتانی ئەورووپی تێیدا بەشداردەبوون بەڵام لە ساڵی ١٩٩٢ دا قۆناغی کۆمەڵەکان بۆ یاری چوون و ھاتن فراوانترکرا و ژمارەی یانەکانیش زیادکرا ھەر لەکاتی گۆڕینی ناوی پاڵەوانێتییەکە لە ساڵی ١٩٩٢ دا ژمارەی یانەکانی پاڵەوانێتییەکە زیادکران بۆ ٣٢ یانە و وەرزی ٢٠٢٣ / ٢٠٢٤ کۆتا وەرز بوو کە بەم سیستەمە کاری پێ بکرێت کە لە وەرزی ٢٠٢٤ / ٢٠٢٥ بەدواوە سیستەمێکی نوێ و فراوان پەیڕەودەکرێ بۆ پاڵەوانییەتییەکە

ژمارەی ھەڵگرانی نازناوی ئەم پاڵەوانێتییە ٢٣ یانەی جیاوازە و لەنێو ١٢ یانە کە ھەڵگری زۆرترین نازناوی ئەم پاڵەوانێتییەن، یانەی ڕیاڵ مەدرید ھەڵگری زۆرترین نازناوە بەتێکڕای ١٥ نازناو

 یانە براوەکان 
 یانەی پاڵەوان ژمارەی جارەکان ڕیاڵ مەدرید ١٥ جار ئەی سی میلان  ٧ جار لیڤەرپووڵ  ٦ جار بایرن میونخ  ٦ جار بەرشەلۆنە  ٥ جار ئەیاکس ئەمستەردام  ٤ جار ئینتەر میلان  ٣ جار مانچستەر یونایتد  ٣ جار بەنفیکا  ٢ جار یۆڤێنتۆس  ٢ جارنۆتێنگھام فۆڕێست٢ جار پۆرتۆ  ٢ جار چێڵسی ٢ جار سێلتێک  ١ جار ھامبورگ  ١ جار ستیوا بووچارست ١ جار مارسیلیا ١ جار فاینۆرد ڕۆتەردام ١ جار ئەستۆن ڤێلا ١ جار پی سی ڤی ئاییندھۆڤن  ١ جار ڕێد ستار بێلگراد ١ جار بروسیا دۆرتمۆند  ١ جارمانچستەر سیتی١ جارپاریس سان جێرمان١ جار

 سەرچاوەکان 
 ماڵپەڕی سەرەکی یەکێتی تۆپی پێ ئەورووپا

 بەستەرە دەرەکییەکان 



پۆل:خولی پاڵەوانەکانی ئەورووپا